ఆస్ట్రేలియా
జులై 2007 లో ఆస్ట్రేలియా జనాభా 2.1 కోట్లు. ఆస్ట్రేలియా వైశాల్యంలో చాలా పెద్దది అయినప్పటికీ ఎక్కువ శాతం భూమి ఎడారి లాంటిది. అందువలన చాలా మంది సిడ్నీ, మెల్బోర్న్, పెర్త్, బ్రిస్బేన్, డార్విన్, హోబార్ట్ వంటి సమద్రతీరం వద్ద ఉన్న పట్టణాల్లో ఉంటారు. సముద్రానికి దూరంగా ఉండే అతి పెద్దటి పట్టణం క్యాన్బెర్రా. అదే ఆస్ట్రేలియా రాజధాని.
క్యాన్‌బెర్రా
క్యాన్‌బెర్రా విమానాశ్రయం నుండి సిడ్ని, మెల్బోర్న్, బ్రిస్బేన్, ఎడిలైడ్, గోల్డ్ కోస్ట్, పెర్త్ వంటి దేశీయ నగరాల మధ్య విమాన సేవలు ఉన్నాయి. అంతే కాక, డుబ్బో, న్యూ సౌత్ వేల్స్ లో న్యూ కేస్టల్ వంటి పట్టణాలకు విమాన సర్వీసులు ఉన్నాయి. 2003వ సంవత్సరం వరకూ విమానాశ్రయం ఫైర్ బేర్న్ లో రాయల్ ఆస్ట్రేలియాా ఐర్ ఫోర్స్ (ఆర్.ఎ.ఎ.ఎఫ్) వారి రన్ వే ఉపయోగించుకునేది. 2003వ సంవత్సరం నుండి ఐర్ ఫోర్స్ వ్యవహారాలు నిలిచి పోవడంతో విమానాశ్రయం మొత్తం పౌర విమానాశ్రయం ఆధీనంలో ఉంది.
సింగపూర్, వెల్లింగ్టన్ నగరాలకు వారానికి 4 సార్లు వాణిజ్య అంతర్జాతీయ విమాన సర్వీసులను నడుపుతున్నారు. 2013 నుండి క్యాన్‌బెర్రా విమానాశ్రయాన్ని ఆస్ట్రేలియా ప్రభుత్వ మౌలిక సదుపాయాల ప్రాంతాభివృధ్ధి శాఖ పరిమిత అంతర్జాతీయ విమానాశ్రయంగా నిర్ధారించింది.